Egisto Domenico Melchiori

Egisto Domenico Melchiori (født 15. februar 1879 i Bedizzole ved Brescia i Italia, død 2. mars 1963) var en italiensk katolsk erkebiskop.

Liv og virke

Bakgrunn
Egisto Domenico Melchiori kom fra beskjedne kår. Hans far var smed.

Prest
Etter å ha fullført alle studiene ved bispedømmeseminaret i Brescia, ble han ordinert til prest den 25. august 1901. Blant hans første oppdrag var ved helligdommen i Masciaga. Han var viserektor og deretter spiritual ved presteseminaret. Senere ble han sendt til Roma for å fortsette studiene og tok der eksamen i teologi.

Tilbake i bispedømmet var han lærer i moralteologi; blant hans studenter var den unge Giovanni Battista Montini, den fremtidige pave Paul VI.

Ved siden av undervisningen var han sogneprest i Sant'Afra menighet i Brescia fra 1910; i denne perioden startet han byggingen av et barnehjem. Fra 1919 til 1924 var han prest i Pontevico.

Biskop av Nola
2. mai 1924 ble han utnevnt til biskop av Nola; han ble bispeviet den 15. juni 1924 av msgr. Giacinto Gaggia. Medkonsekrerende var Giovanni Cazzani, biskop av Cremona, og Emilio Bongiorni, hjelpebiskop i Brescia.

Gitt hans fortjenester gav pave Pius XI ham verdighet som assistent til den pavelige trone og romersk greve.

Biskop (erkebiskop) av Tortona
Den 5. desember 1934 ble han overført til Tortona og ble innsatt i embedet der den 6. mars 1935, dagen da St. Martian, skytshelgen for Tortona, minnes. Han var den siste fyrstbiskop ifor dette bispedømme. Han ble gitt tittelen erkebiskop ad personam den 26. februar 1949.

På begynnelsen av trettitallet, etter å ha solgt bygningen som ble brukt som barnehjem i Brescia, kjøpte han et hus i Sedesina (hans fødedistrikt) som etter en betydelig utvidelse bestemt til hjem for foreldreløse barn, med dette kom også kvinnehjemmet Sacra Famiglia i Bedizzole. I 1954 ble det designert som en ideell organisasjon, en kvalifikasjon gitt av statsoverhodet. I 1981, da behovene til et barnehjem forsvant, forvandlet det seg sakte til en barnehage og i 1989 opphørte barnehjemstjenesten fullstendig. 

Biskop Melchiori døde den 2. mars 1963.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Raffaele Monaco La Valletta (1827-1896) *1874
 Kardinal Francesco di Paolo Satolli (1839-1910) *1888
 Biskop Giacinto Gaggia (1847-1933) *1909
 Biskop Egisto Domenico Melchiori (1879-1963) *1974

Referanser

Italienske katolske biskoper
Personer fra provinsen Brescia
Linjen Rebiba